
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης 4.755,3 μ 2 στην περιοχή 
«Πλακωτού» της Κοινότητας Πυλίου Νήσου Κω Δωδεκάνη¬ 
σου.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέων ακινήτων 
που βρίσκονται εντός του ρυμοτομικού σχεδίου α) Πειραιά και β) 
Αθηνών (Ν. Αττικής) και ταυτόχρονης πραγατοποίησης αυτής» 2 

ΑΠΟΦΑΣΕΙΣ 

Εξαίρεση απο την αναστολή εκτέλεσης οικοδομικών εργασιών στην 


περιοχή του Δήμου Γυθείου (Ν. Λακωνίας). 3 

Μερική ακύρωση της 31358/896/89/1990 απόφασης του Νο¬ 
μάρχη Ανατολικής Αττικής. 4 

Τροποποίηση του ρυμοτομικού σχεδίου ΔΗΜΟΥ ΧΡΥΣΟΥΠΟΛΗΣ 
Ν. Καβάλας στην οδό ρήγα Φεραίου (Φ.Π. 2 και 3)..5 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 7326/οικ. (1) 


Αναγκαστική απαλλοτρίωση έκτασης 4.755,3 μ 2 στην περιοχή «Πλα¬ 
κωτού» της Κοινότητας Πυλίου Νήσου Κω Δωδεκάνησου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών απαλλοτρι¬ 


ώσεων» σε συνδυασμό με τις όμοιες του Β.Δ. 139/71 «περί αρμοδιότη¬ 
τας Νομαρχών προς κήρυξη αναγκαστικών απαλλοτριώσεων». 

2. Το αριθμ. Φ. 913.3/12/49/6583/Σ.729/22.6.90 έγγραφο 
του Υπουργείου Εθνικής Άμυνας. 

3. Το υπο κλίμακα 1:1000 (Αριθμ. κτημ. 1034/Ε) Κτηματολογικό 
Διάγραμμα και τον από 25.6.90.Κτηματολογικό Πίνακα της 80 ΑΔ- 
ΤΕΑ και 80 ΤΥΓΕΑ αντίστοιχα. 

4. Τις διατάξεις του Νόμου 4442/29 «περί κυρώσεως του από 
21.9.26 Ν.Δ. «περί Στρατιωτικών Εισφορών και ναυλώσεων όπως 
έχουν τροποποιηθεί και συμπληρωθεί μεταγενέστερα, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφελείας και ειδικότερα για κάλυψη στρατιωτικών αναγκών έκταση 
4,755,3 μ 2 που βρίσκεται στην περιοχή «ΠΛΑΚΩΤΟΥ» της κοινότη¬ 
τας Πυλίου νήσου Κω και φαίνεται στο κτηματολογικό διάγραμμα 
(Αριθμ. Κτημ. 1034/Ε) και στον αντίστοιχο κτηματολογικό πίνακα 
που έχει συνταχθεί από τον Κλαπάνη Βασίλειο Ανθ/λγός και έχει θεω¬ 
ρηθεί από τον Μπάκα Ιωάννη Αρχίατρο. 

Στην έκτασή που απαλλοτριώνεται προβάλλει δικαίωμα κυριότητας 
ο Χατζηστέργος Στέργος του Γεωργίου. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Εθνικής Άμυνας. 

Η απόφαση αυτή να δημοσιευθεί στην Εφημερίδα της Κυβέρνη- 
οης. 

Ρόδος, 27 Ιουλίου 1990 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέων ακινήτων που 

βρίσκονται εντός του ρυμοτομικού σχεδίου α) Πειραιά και β) Αθηνών 

(Ν. Αττικής) και ταυτόχρονης πραγματοποίησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του π. δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π. δ/γμα 
(Δ' 592). 

3. Τις διατάξεις του π. δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» Α’ 154), 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά 'οργανα» (Α' 137) 

6. Την 14031/1989 πράξη συναίνεσης του Ηλία I. Κωσταρέλου, 
αποκλειστικού κυρίου του παρακάτω περιγραφομένου ακινήτου που 
βρίσκεται στο Ν. Φάληρο (Ν. Αττικής) ενώπιον της Συμβολαιογράφου 
Αθηνών Παναγιώτας Χατζηκόμη. 

7. Την5712/1990 πράξη συναίνεσης των Χαραλάμπους Φ. Φιλίπ¬ 
που και Μαρδίτσας Φ. Φιλίππου ενεργούντων ατομικά και ως ασκού- 
ντες την γονική μέριμνα των ανηλίκων τέκνων τους Φιλίππου X. Φιλίπ¬ 
που και Γιάννη X. Φιλίππου, αποκλειστικών κυρίων του παρακάτω πε- 
ριγραφομένου ακινήτου που βρίσκεται στην Αθήνα, ενώπιον του συμβο¬ 
λαιογράφου Αθηνών Πελοπίδα Π. Δρόσου. 

8. Την από 2.8.1989 (αρ. πρωτ. 40499/1989) αίτηση του Ηλία I. 
Κωσταρέλου. 

9. Την από 4.12.1989 αίτηση της Αιμιλίας Μπλούνα, πληρεξούσιας 
των Χαρ. και Μ. Φιλίππου δυνάμει του 4123/1989 πληρεξουσίου της 
Συμβολαιογράφου Αθηνών Στ. Μπαρμπαλιά. 

10. την από 4.12.1989 (αρ. πρωτ. 82021/1989) αίτηση της 
ομόρρυθμης εταιρείας με την επωνυμία «Δημ. Ράπτης - Κυρ. κάβουρας 
ΟΈ.» 

11. Την κατόπιν αυτοψίας του αρχιτέκτονα Γ. Δόντα επιβεβαίωση 
των εμπλεκόμενων στον υπολογισμό των μεταφερόμενων συντελεστών 
δόμησης στοιχείων των ακινήτων που βρίσκονται α) στο Ν. Φάληρο (Ν. 
Αττικής) και επί της οδού Γιαννοπούλου 34 και β) στην Αθήνα (Ν. Αττι¬ 
κής) και επί της οδού Γερανιού αρ. 18. 

12. Την 38/συν.4/16.2.1990 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

13. Την 19397/30.3.1990 απόφαση του Υπουργού περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έρων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Πειραιά (Ν. 
Αττικής) επί της οδού Γιαννοπούλου αρ. 34 και έχει χαρακτηριστεί ως 
διατηρητέο με την 21745/1214/16.3.1987 απόφαση του Υπουργού 
περιβάλλοντος, Χωροταξίας και Δημοσίων Έργων (Δ'420) του οποίου 
αποκλειστικός κύριος τυγχάνει ο παραπάνω συναινών στη μεταφορά 
του συντελεστή δόμησης Ηλίας Κωσταρέλος, όπως το βαρυνόμενο ακί¬ 
νητο φαίνεται στο σχετικό πρωτότυπο διάγραμμα σε κλίμακα 1:200 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 53299/1990 πράξη του και που αντίτυπο σε φωτο¬ 
σμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 211,335 μ 2 . 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3. 


δ. Δομήσιμες επιφάνειες που (αντιστοιχούν σ’ αυτό: 211,335 X 3 = 
634,005. 

ε. Δομημένη επιφάνεια: 242,51 μ 2 (121,255 μ 2 στο ισόγειο και 
121,255 μ 2 στον όροφο).· 

στ. Μεταφερόμενη δομήσιμη επιφάνεια: 634,005 - 242,51 = 
391,495 μ 2 (26,68 μ 2 από ισόγειο και 364,81 μ 2 από ορόφους). 

Άρθρο 2 

1. Εγκρίνεται η μεταφορά του συντελεστή δόμησης του ακινήτου (βα¬ 
ρυνομένου) που βρίσκεται εντός του ρυμοτομικού σχεδίου Αθηνών (Ν. 
Αττικής) επί της οδού Γερανιού αρ. 18 και έχει χαρακτηριστεί ως δια¬ 
τηρητέο με την 77623/6641/17.12.87 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων (Δ* 13/ 
88), του οποίου αποκλειστικοί κύριοι τυγχάνουν οι παραπάνω συναινού- 
ντες στην μεταφορά του συντελεστή δόμησης Χαραλάμπος Φιλίππου, 
Μαρδίτσα Φιλίππου Φίλιππος Φιλίππου και Γιάννης Φιλίππου, όπως το 
το βαρυνόμενο ακίνητο φαίνεται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον προϊστάμενο της Διεύθυνσης 
Τοπογραφικών Εφαρμογών με την 53299/1990 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν ακινήτου: 260,28 μ 2 . 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά 5,4. 

δ. Δομήσιμεςεπιφάνειες που αντιστοιχούν σ’ αυτό: 260,28 X 5,4 = 
1405,51 μ 2 . 

ε. Δομημένη επιφάνεια: 277,39 μ 2 (124,69 μ 2 στο ισόγειο και 
152,7 μ 2 στους ορόφους). 

στ. Μεταφερόμενη δομήσιμη επιφάνεια: 1128,12 μ 2 (1405,51 μ 2 - 
277,39 μ 2 ) (57,50 μ 2 από ισόγειο και 1070,62 μ 2 από ορόφους). 

Άρθρο 3 

1. Εγκρίνεται α) η πραγματοποίηση μέρους του κατά το άρθρο 1 του 
παρόντος διατάγματος μεταφερομένου συντελεστή δόμησης και δη κατά 
239,72 μ 2 από το παραπάνω περιγραφόμενο βαρυνόμενο (διατηρητέο) 
ακίνητο β) η πραγματοποίηση του κατά το άρθρο 2 του παρόντος δια¬ 
τάγματος μεταφερομένου συντελεστή δόμησης και δη κατά 1128,12 μ 2 
από το παραπάνω περιγραφόμενο βαρυνόμενο (διατηρητέο) ακίνητο, σε 
άλλο ακίνητο (ωφελούμενο) που βρίσκεται εντός του ρυμοτομικού σχε¬ 
δίου Γλυφάδας (Ν. Αττικής) επί της οδού Ξάνθου αρ. 7, φερόμενο ως 
ιδιοκτησία της ομόρρυθμης εταιρείας με την επωνυμία «Δ. Ράπτης - Κ. 
Κάβουρας Ο.Ε.», όπως το ωφελούμενο ακίνητο φαίνεται με στοιχεία 
ΑΒΓΔΑ στο σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την 53299/1990 πράξη του και που αντίτυπο του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 471,74 μ 2 που αντιστοιχεί σε 239,72 μ 2 
(26,68 μ 2 από ισόγειο και 207,72 μ 2 από ορόφους) από το βαρυνόμενο 
ακίνητο που περιγράφεται στο άρθρο 1 του παρόντος διατάγματος και 
σε 1126,12 μ 2 (57,50 μ από ισόγειο και 1070,62 από ορόφους) από 
το βαρυνόμενο ακίνητο που περιγράφεται στο άρθρο 2 του παρόντος δια¬ 
τάγματος. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά συντελεστή δόμησης είναι τα εξής: 

α. Εμβαδόν οικοπέδου: 1179,32 μ 2 . 

β. Ποσοστό κάλυψης: 25,9%. 

γ. Συντελεστής δόμησης: 1,20. 

δ. Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ (18) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον προϊστάμενο της Διεύθυνσης Τοπογραφικών Εφαρμογών με 
την 53299/1990 πράξη του και'που αντίτυπό του σε φωτοσμίκρυνση 
δημοσιεύεται με το παρόν διάταγμα. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Άρθρο 4. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ηλία Κωσταρέλου για το υπολειπόμενο χαι μη χρησιμοποιηθέν 
εμβαδόν 157,09 μ 2 από ορόφους του βαρυνομένου ακινήτου που περι¬ 
γράφουν στο άρθρο 1 του παρόντος. 

Άρθρο 5 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 


αναθέτουμε τη δημοσίευση και εκτέλεση του παρόντος διατάγματος. 
Αθήνα, 3 Αυγούατου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΟΡΟΙ ΔΟΜΗΣ ΕΩΣ : 

απόσπασμα ρυμοτομικού, 1 ; 500 τοπογραφικό ιδιοκτησι 

1 1 μικού τετραγώνου. - 



β/β/Μίτυ ’ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 


Αριθ. 55416/3957 (3) 

Εξαίρεση από την αναστολή εκτέλεσης οικοδομικών εργασιών στην πε¬ 
ριοχή του Δήμου Γυθείου (Ν. Λακωνίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 4 (παρ. 3) του Ν. 1577/1985 «Γ.Ο.Κ.» 
(Α/210). 

2. Τις διατάξεις του άρθρου 23 (παρ. 1 εδ. Ιδ') του Ν. 1588/1985 
«Κυβέρνηση και Κυβερνητικά όργανα» (Α’ 137). 

Το υπ’ αριθ. 117 Δ’/9.8.1990 υπηρεσιακό σημείωμα της Διεύθυν¬ 
σης Πολεοδομικού σχεδιασμού (τμήμα παραδοσιακών Οικισμών), απο¬ 
φασίζουμε: 

1. Απο την αναστολή οικοδομικών εργασιών που επιβλήθηκε με την 
46326/2832/1106-1190 (Δ' 315) απόφαση του Υπουργού Περι¬ 
βάλλοντος, Χωροταξίας και Δημοσίων Έργων σε κτίρια που βρίσκονται 
σε εντός σχεδίου περιοχή ή εντός ορίων οικισμού προ του 1923 του Δή¬ 
μου Γυθείου (Ν. Λακωνίας), εξαιρούνται οι οικοδομικές εργασίες που 
άρχισαν προ της 18.6.1990 (ημερομηνία δημοσίευσης της παραπάνω 
απόφασης) και εκτελούνται βάσει οικοδομικών αδειών που έχουν χορη¬ 
γηθεί μετά την έγκριση των σχετικών μελετών από την αρμόδια 
Ε.Π.Α.Ε. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Αυγούστου 1990 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

- + 

Αριθ. 53090/3867 (4) 

Μερική ακύρωση της 31358/896/89/1990 απόφασης του Νομάρχη 
Ανατολικής Αττικής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. δ/τος της 17.7.1923 «Περί σχεδίων πόλεων 
κλπ» όπως τροποποιήθηκε μεταγενέστερα. 

2. Τις διατάξεις του άρθρου 8 του ν. 3200/1955 «περί διοικητικής 
αποκεντρώσεως». 

3. Τις διατάξεις του ν. 1032/1980 «Περί συστάσεως υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις α) του άρθρου 23 του ν. 1558/1985 «Κυβέρνηση 
και Κυβερνητικά ’οργανα» (ΦΕΚ 137/Α/ 28.7.1985), β) του άρθρου 
9 του π. δ/τος 437/1985 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α/19.9.1985). 

5. Την υπ’ αριθμ. 41621/864/6.6.1988 (ΦΕΚ 376/Β/1988) 
απόφαση του Αναπληρωτή Υπουργού περιβάλλοντος, Χωροταξίας και 
Δημοσίων Έργων «μεταβίβαση αρμοδιοτήτων του Αναπληρωτή 
Υπουργού περιβάλλοντος. Χωροταξίας και Δημοσίων Έργων στο Γε¬ 
νικό Γραμματέα κλπ». 

6. Την υπ’ αριθ. 31358/896/89/1990 απόφαση του Νομάρχη 
Ανατ. Αττικής «Τροποποίηση ρυμοτομικού σχεδίου Κοινότητας Ν. Πε¬ 
ντέλης για καθορισμό γραμμής προστασίας ρέματος και καθορισμός οι¬ 
κοδομικής γραμμής στα Ο.Τ. 201-202 και 205». 

7. Τις εμπρόθεσμες προσφυγές των Εμαννουήλ, Ευανθίας, Κλεοπά¬ 
τρας και Σπυρίδωνα Βοσινάκη, Αργυρώς και Νικολάου Τριανταφύλλου 
και Χρ. Αργυροπούλου που περιήλθαν στην υπηρεσία μας την 
25.6.1990 και στρέφεται κατά της παραπάνω νομαρχιακής αποφά- 
σεως. 

Επειδή σύμφωνα με το άρθρο 21 παρ. 2 ΓΟΚ/29 όταν η διαδικασία 
τροπσποιήσεως του ρυμοτομικού σχεδίου κινείται με πρωτοβουλία του 
Δήμου ή της Κοινότητας απαιτείται, σε περίπτωση εντετοπισμένης τρο¬ 


ποποίησης η πρόσκληση των ενδιαφερομένων ιδιοκτητών, από τον 
Δήμο ή την Κοινότητα, για να λάβουν γνώση της τροποποίησης αυτής. 

Στην προσκείμενη περίπτωση όπως προκύπτει από τα στοιχεία του 
φακέλλου (αποδεικτικά επίδοσης κλπ) η πρόσκληση της Κοινότητας 
νέας πεντέλης προς τους ενδιαφερόμενους για να λάβουν γνώση της 
εντετοπισμένης τροποποίησης έγινε μόνο σε ορισμένους από αυτούς, 
στους οποίους δεν περιλαμβάνονται οι προσφεύγοντες. Για το λόγο αυ¬ 
τός ο κοινός ισχυρισμός των προσφευγόντων ότι δεν έλαβαν γνώση της 
28/88 απόφασης του Κοινοτικού Συμβουλίου Ν. Πεντέλης με την 
οποία προτείνεται η τροποποίηση του ρυμοτομικού σχεδίου στα Ο.Τ. 
201-202 και 205 κατά παράβαση του άρθρου 21 παρ. 2 του ΓΟΚ/29 
είναι βάσιμος και πρέπει να γίνει δεκτός παρελκούσης της εξέτασης των 
λοιπών ισχυρισμών των προσφευγόντων. 

Επειδή μετά από αυτά πρέπει να γίνουν δεκτές οι προσφυγές των Εμ¬ 
μανουήλ, ευανθίας, Κλεοπάτρας και Σπυρίδωνα Βοσινάκη, Αργυρώς 
και Νικολάου Τριανταφύλλου και Χριστίνας Αργυροπούλου και να ακυ¬ 
ρωθεί η 31358/896/89/1990 απόφαση του Νομάρχη Ανατολικής 
Αττικής στα σημεία που αφορά τις ιδιοκτησίες των προσφευγόντων 
γιατί δεν τηρήθηκε η νόμιμη διαδικασία κατά την έκδοσή της. 

Την υπ’ αρ. Υ 1052/90 όπως τροποποιήθηκε με την Υ 1087/90 
απόφαση του Πρωθυπουργού, αποφασίζουμε: 

1. Γίνονται δεκτές οι προσφυγές των Εμμανουήλ, Ευανθίας, Κλεο¬ 
πάτρας και Σπυρίδωνα Βοσινάκη, Αργυρώς και Νικολάου Τριανταφύλ- 
λου και Χριστίνας Αργυροπούλου. 

2. Ακυρώνεται μερικώς η 31358/896/89/1990 απόφαση του Νο¬ 
μάρχη Ανατολικής Αττικής «Τροποποίηση ρυμοτομικού σχεδίου Κοινό¬ 
τητας Ν. Πεντέλης για καθορισμό γραμμής προστασίας ρέμματος και 
καθορισμός οικοδομικής γραμμής στα Ο.Τ. 201-202 και 205» σύμ¬ 
φωνα με το σκεπτικό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Αυγούστου 1990 

Εντολή Αναπληρωτή Υπουργού 
Ο Γενικός Γραμματέας 

ΒΑΣ. ΚΟΡΚΟΛΟΠΟΥΛΟΣ 

-♦- 

Αριθ. 7326/οικ. (5) 

Τροποποίηση του ρυμοτομικού σχεδίου ΔΗΜΟΥ ΧΡΥΣΟΥΠΟΛΗΣ Ν. 

Καβάλας στην οδό Ρήγα Φεραίου (Φ.Π. 2 και 3). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Το από 24.5.89 Π.Δ. (ΦΕΚ 401Δ/16.6.89) έγκρισις του ρυμο¬ 
τομικού σχεδίου Χρυσούπολης. 

5. Την υπ’ αριθμ. 124/29.8.89 απόφαση του Δημ. Συμβουλίου 
Χρυσούπολης. 

6. Την υπ’ ριθμ. 5/154/25.6.90 γνωμοδότηση του Συμβουλίου 
Χ.Ο.Π. Ν. 

Καβάλας, αποφασίζουμε: 

1. Εγκρίνεται η τροποποίηση του ρυμοτομικού σχεδίου ΔΗΜΟΥ 
ΧΡΥΣΟΥΠΟΛΗΣ τοπικά στην οδό Ρήγα Φεραίου (Φ.Π. 2 και 3) συν¬ 
δυασμού «Προάστειο» όπως φαίνεται στο συνημμένο και θεωρημένο από 
την Προϊστάμενη του ΤΠ και ΠΕ διάγραμμα σε κλίμακα 1:1.000. 

2. Το υπόψη διάγραμμα να αναρτηθεί επί εικοσαήμερο στο Γραφείο 
324 μετά την δημοσίευση της παρούσης στο ΦΕΚ. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Καβάλα, 31 Ιουλίου 1990 
Ο Νομάρχης 

ΧΡΗΣΤΟΣ ΑΘΑΝΑΣ1ΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




